การเดินทางอาจจะแลดูยากสักนิด ที่จอดรถให้มาจอดที่รับจอดรถด้านข้างวัดกลางเกร็ดค่ะ เสียค่าจอดรถ 30 บาท แล้วเราก็ต้องเดินไปอีกประมาณ 200 เมตร เข้าซอยเล็กๆๆๆ (เน้น!!เล็กๆ) ตอนเดินเข้าไปอย่าเม้าท์กันเสียงดังนะคะ เพราะเป็นซอยส่วนบุคคลจ้า ต้องผ่านบ้านผู้คนเข้าไปนะคะ

ร้านเปิด 11.00 น. แต่เราไปถึงร้านตอน 10.30น. ด้วยความเกรงใจ ก็เลยนั่งรอนั่งเล่นตรงสวนที่จัดไว้อย่างน่ารักและเอาฮาอย่างที่สุด

เอกลักษณ์ของที่นี่ค่ะ พนักงานจะใส่เสื้อลายพรางทหารเหมือนกันทุกคนเลย ตามคอนเซปท์เจ้าของร้านที่เป็นทหารเก่านั่นเอง

พูดถึงอาหารกันบ้างดีกว่าค่ะ สั่งไป 4 อย่าง เผลอแผล่บเดียว มาครบแล้วค่ะ ไวมากๆ

อ้อ...ที่นี่มีน้ำส้มกับมะนาวคั้นให้สั่งทานด้วยนะคะ อร่อยยกนิ้วเลย